open-index/open-wikipedia-markdown huggingface dataset:
ข่าวดังข้ามเวลา

**ข่าวดังข้ามเวลา** () เป็นรายการสารคดีเชิงข่าว ผลิตโดยสำนักข่าวไทย ของบริษัท อสมท จำกัด (มหาชน) ร่วมกับ บริษัท พาโนรามา เวิลด์ไวด์ จำกัด ดำเนินรายการโดย สันติวิธี พรหมบุตร, จามร กิจเสาวภาคย์ และ อรวรรณ เผือกไธสง ออกอากาศตอนแรกทางช่อง 9 เอ็มคอต เอชดี เมื่อวันที่ 2 มีนาคม พ.ศ. 2558 ในตอน "หัวรถจักรมฤตยู" และยุติออกอากาศเมื่อวันที่ 2 มิถุนายน พ.ศ. 2562 รวมทั้งสิ้น 207 ตอน และเผยแพร่ผ่านเน็ตฟลิกซ์ หมวด Crime Documentaries

## รายชื่อตอน

### พ.ศ. 2558

### พ.ศ. 2559

### พ.ศ. 2560

### พ.ศ. 2561

### พ.ศ. 2562

นอกจากนี้มีตอนที่ผลิตแล้ว แต่ไม่ได้ออกอากาศจำนวน 3 ตอน ได้แก่

* ตอน "ปมรัก ปมจิต" เดิมกำหนดออกอากาศในวันที่ 17 เมษายน พ.ศ. 2560
* ตอน "ปริศนาแผ่นดินบุญ" เดิมกำหนดออกอากาศในวันที่ 3 กรกฎาคม พ.ศ. 2560
* ตอน "มาบตาพุด เมืองในหมอก" เดิมกำหนดออกอากาศในวันที่ 31 กรกฎาคม พ.ศ. 2560

## ข่าวดังข้ามเวลา..เวอร์ชั่นออนไลน์ Exclusive
รายการข่าวดังข้ามเวลา กลับมาออกอากาศอีกครั้ง ในรูปแบบออนไลน์ทางทางเฟซบุ๊กและยูทูบสำนักข่าวไทย โดยเป็นการรวบรวมข่าวใหญ่ในอดีตและเหตุการณ์ปัจจุบัน เป็นวิดีโอสั้น ๆ ประมาณ 10 นาที ประกอบด้วย

## รางวัล
รายการข่าวดังข้ามเวลาได้รับรางวัลจากองค์กรต่าง ๆ ประกอบด้วย

* พ.ศ. 2560 :  รางวัลเกียรติยศ "หลักศิลาจารึกพ่อขุนรามคำแหงมหาราชทองคำ" ด้านผู้ผลิตผลงานที่เป็นที่ชื่นชอบของประชาชน (สมาคมสถาบันคุ้มครองสิทธิประโยชน์ผู้บริโภค)
* พ.ศ. 2561 :  โล่รางวัลเกียรติยศ “ตาชั่งทอง”สาขาให้ความรู้ความเข้าใจงานสังคมสงเคราะห์ต่อประชาชน (สหพันธ์กรรมการสงเคราะห์เด็กและเยาวชนแห่งประเทศไทย)

## อ้างอิง

หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์ช่อง 9 เอ็มคอตเอชดี
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2558
หมวดหมู่:รายการข่าวไทยในคริสต์ทศวรรษ 2010
หมวดหมู่:ภาพยนตร์สารคดีทางโทรทัศน์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2562
โอจุม (ฆุม)

**โอจุม** () เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 8 หมู่บ้านและมีประชากร 3,090 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา ประชาคมองค์กรพัฒนาเอกชนเกี่ยวกับกัมพูชารายงานใน ค.ศ. 2006 ว่าการถ่ายโอนที่ดินเป็นปัญหาที่มีความรุนแรงระดับสูงในโอจุม

## หมู่บ้าน

## อ้างอิง
บากาฬาน

**บากาฬาน** () เป็นตำบล (ฆุม) ในอำเภอเวินไซทางตะวันออกเฉียงเหนือของประเทศกัมพูชา โดยแบ่งออกเป็น 2 หมู่บ้านและมีประชากร 943 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 4 ที่ตกเป็นของสมาชิกพรรคประชาชนกัมพูชา ส่วนอีกที่นั่งตกเป็นของสมาชิกพรรคฟุนซินเปก การถ่ายโอนที่ดินเป็นปัญหาที่มีความรุนแรงระดับต่ำในบากาฬาน

## หมู่บ้าน

## อ้างอิง
งูหมอก

**งูหมอก** (อังกฤษ: common mock viper; ชื่อวิทยาศาสตร์: *Psammodynastes pulverulentus*) เป็นงูชนิดหนึ่งที่มีถิ่นกำเนิดในทวีปเอเชีย

เป็นงูขนาดเล็ก (ความยาวรวมทั้งหมดประมาณ 65 เซนติเมตร (26 นิ้ว) ความยาวจะน้อยกว่าในเพศผู้) และงูหมอกจะขดตัวเพื่อป้องกันและโจมตีในลักษณะเหมือนงูแมวเซา เมื่อถูกคุกคาม แม้ว่ามันจะไม่เป็นอันตรายต่อมนุษย์ก็ตาม

## การกระจายพันธุ์
งูหมอกเป็นงูในประเทศบังกลาเทศ, ประเทศเมียนมาร์ (พม่า), ประเทศกัมพูชา, ประเทศจีน (มณฑลฝูเจี้ยน, มณฑลยูนนาน, เขตปกครองตนเองกว่างซีจ้วง, มณฑลกวางตุ้ง, มณฑลไหหลำ และฮ่องกง), อินเดียตะวันออกเฉียงเหนือ (รัฐอัสสัม, รัฐสิกขิม, ดาร์จีลิง; ชัลไปคูริ; รัฐเมฆาลัย และรัฐอรุณาจัลประเทศ), ประเทศภูฏาน, ประเทศอินโดนีเซีย (เกาะบาหลี, เกาะบังกา, เกาะบอร์เนียว, เกาะโฟลเร็ซ, เกาะชวา, เกาะกาลิมันตัน, เกาะโคโมโด, เกาะลมบก, หมู่เกาะเรียว, เกาะรินจา, เกาะซูลาเวซี, เกาะสุมาตรา, เกาะซุมบา, เกาะซุมบาวา ฯลฯ), ประเทศลาว, ประเทศมาเลเซีย (มาเลเซียตะวันตก และมาเลเซียตะวันออก, เกาะติโอมัน), ประเทศเนปาล, ประเทศฟิลิปปินส์ (เกาะบาลาบัจ, จังหวัดบาซีลัน, จังหวัดโบโฮล, โบนเกา, เกาะบูซวนกา, เกาะดีนากัต, เกาะโจโล, เกาะเลย์เต, เกาะลูซอน, เกาะมินดาเนา, เกาะเนโกรส, จังหวัดปาลาวัน, ปาไนย์, โปลิลโล และซามาร์) ประเทศไต้หวัน, ประเทศไทย (รวมถึงจังหวัดภูเก็ต) และประเทศเวียดนาม มีรายงานการพบจากประเทศสิงคโปร์

ชนิดย่อย *Psammodynastes pulverulentus papenfussi* เป็นสิ่งมีชีวิตเฉพาะถิ่นในไต้หวัน

## แกลเลอรี่

ไฟล์:Psammodynastes_pulverulentus.jpg|alt=Psammodynastes pulverulentus, Nam Nao National Park.| *Psammodynastes pulverulentus* จากอุทยานแห่งชาติน้ำหนาว
ไฟล์:Psammodynastes_pulverulentus_2.jpg|alt=Psammodynastes pulverulentus, Common mock viper - Phu Kradueng National Park| *Psammodynastes pulverulentus* หรืองูหมอก จากอุทยานแห่งชาติภูกระดึง


## เชิงอรรถและรายการอ้างอิง


## แหล่งข้อมูลอื่น

หมวดหมู่:สิ่งมีชีวิตที่มีความเสี่ยงต่ำต่อการสูญพันธุ์
หมวดหมู่:งูในทวีปเอเชีย
หมวดหมู่:งู
หมวดหมู่:สัตว์เลื้อยคลาน
หมวดหมู่:สัตว์เลื้อยคลานในไทย
ท่าอากาศยานนานาชาติยัช

**ท่าอากาศยานนานาชาติยัช** (; ) เป็นท่าอากาศยานนานาชาติในนครยัช ประเทศโรมาเนีย โดยตั้งอยู่ห่างออกไป  ทางตะวันออกของใจกลางเมือง ท่าอากาศยานนี้เป็นหนึ่งในท่าอากาศยานที่เก่าแก่ที่สุดที่ได้รับการรับรองของโรมาเนีย และเป็นท่าอากาศยานสำคัญในภูมิภาคประวัติศาสตร์มอลดาเวีย ปัจจุบันเป็นท่าอากาศยานที่มีการใช้งานมากที่สุดอันดับสามของประเทศ ท่าอากาศยานตั้งอยู่ที่ความสูง  จากระดับน้ำทะเล และประกอบด้วยหนึ่งรันเวย์ที่วางตัวในแนวในทิศเหนือ-ใต้ 

ท่าอากาศยานเปิดใช้งานเพื่อการบินเชิงธุรกิจครั้งแรกในปี 1926 โดยมีเที่ยวบินปฐมฤกษ์คือเที่ยวบินบูคาเรสต์ – กาลัช – ยัช  –   
คีชีเนา ซึ่งให้บริการโดย Compagnie Franco-Roumaine de Navigation Aérienne หรือ CFRNA (ต่อมาในปี 1930 เปลี่ยนชื่อมาเป็น LARES, TARS ในปี 1945 และท้ายที่สุดคือ TAROM ในปี 1954)

## อ้างอิง

หมวดหมู่:ยัช
หมวดหมู่:ท่าอากาศยานในประเทศโรมาเนีย
ท่าอากาศยานนานาชาติออราเดอา

**ท่าอากาศยานนานาชาติออราเดอา** (; ) เป็นท่าอากาศยานนานาชาติที่ตั้งอยู่ในนครออราเดอา ประเทศโรมาเนีย โดยตั้งอยู่ห่างออกไป  ทางใต้ของใจกลางนครออราเดอา ใกล้กับพรมแดนประเทศฮังการี สนามบินเชื่อมต่อเข้ากับถนนสายยุโรป E60 และบนถนนสายทรานซิลวาเนียที่กำลังอยู่ในโครงการวางแผนก่อสร้าง ให้บริการนครออราเดอารวมถึงสถานที่ท่องเที่ยวอื่นในภูมิภาค เช่น เขตบ่อน้ำพุร้อนเบออีเลเฟลิกซ์ และ เขตอนุรักษ์ปาดิช

ท่าอากาศยานนี้เปิดใข้งานในปี 1938 และนับตั้งแต่การปรับสภาพครั้งใหญ่ในปี 2016 ท่าอากาศยานออราเดอามียอดผู้โดยสารเพิ่มสูงขึ้นในระดับที่มีศักยภาพสามารถแข่งขันกับท่าอากาศยานเดเบรเชนในฮังการีซึ่งตั้งอยู่ติดกัน

## อ้างอิง

หมวดหมู่:ท่าอากาศยานในประเทศโรมาเนีย
หมวดหมู่:ออราเดอา
ท่าอากาศยานนานาชาติชเตฟัน เชล มาเร ซูชาวา

**ท่าอากาศยานนานาชาติ "ชเตฟัน เชล มาเร" ซูชาวา** (; ) เป็นท่าอากาศยานที่ให้บริการนครซูชาวา ประเทศโรมาเนีย ตั้งอยู่ในซัลเชอา ห่างไป  ทางตะวันออกของใจกลางนครซูชาวา และ  จากเมืองบอตอชัน ชื่อของท่าอากาศยานตั้งตามชื่อภาษาโรมาเนียของชเตฟันมหาราช

อีกชื่อหนึ่งของท่าอากาศยานคือ *ท่าอากาศยานซัลเชอา* (Salcea Airport) เปิดให้บริการในปี 1962 โดยมีเที่ยวบินเชิงการค้าแรกเป็นเที่ยวบินของตารอม ก่อนจะยุติให้บริการในปี 2001 เป็นการชั่วคราว และกลับมาอีกครั้งในปี 2004 ในระหว่างช่วงดังกล่าว มีเพียงแองเจิลแอร์ไลนส์ที่ให้บริการ ในปี 2005 มีการเปลี่ยนชื่อท่าอากาศยานเป็นชื่อปัจจุบันและเปิดให้บริการกับเที่ยวบินระหว่างประเทศ

## อ้างอิง

หมวดหมู่:ท่าอากาศยานในประเทศโรมาเนีย
หมวดหมู่:ซูชาวา
ท่าอากาศยานนานาชาติซาตูมาเร

**ท่าอากาศยานนานาชาติซาตูมาเร** (; ) เป็นท่าอากาศยานนานาชาติในซาตูมาเร ประเทศโรมาเนีย ตั้งอยู่ห่างไป 14 กิโลเมตรทางใต้ของตัวเมืองซาตูมาเรในเทศมณฑลซาตูมาเร

## ประวัติศาสตร์
ท่าอากาศยานซาตูมาเรเป็นหนึ่งในท่าอากาศยานแรก ๆ ของประเทศโรมาเนีย ก่อตั้งขึ้นในวันที่ 15 ตุลาคม 1936 โดยมีเที่ยวบินปฐมฤกษ์ในปี 1938 เมื่ออากาศยานจังเกอส์ 34 บินในเส้นทางกลุฌ – ซาตูมาเร – ออราเดอา – กลุฌ ลงจอดที่ท่าอากาศยานเป็นอากาศยานลำแรก รันเวย์ปัจจุบันสร้างในปี 1975 และในปี 1996 ท่าอากาศยานได้รับสถานะท่าอากาศยานนานาชาติ TAROM เคยให้บริการเที่ยวบินตรงจากซาตูมาเรไปยังนิวยอร์กซิตีในปี 1998 โดยเริ่มบินจากบูคาเรสต์ ด้วยอากาศยานแอร์บัส เอ310

## สายการบินและจุดหมายปลายทาง
สายการบินต่อไปนี้ให้บริการเที่ยวบินจากซาตูมาเร:

## สถิติ

## อ้างอิง
ตำบลมะขามล้ม

**มะขามล้ม** เป็นตำบลในอำเภอบางปลาม้า จังหวัดสุพรรณบุรี เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟบ้านมะขามล้ม และอดีตสถานีรถไฟสะแกย่างหมู

## ที่ตั้งและอาณาเขต
ตำบลมะขามล้ม มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดอนโพธิ์ทอง ตำบลดอนกำยาน และตำบลทับตีเหล็ก (อำเภอเมืองสุพรรณบุรี)
* **ทิศตะวันออก** ติดต่อกับตำบลบางปลาม้า
* **ทิศใต้** ติดต่อกับตำบลวัดดาว และตำบลวัดโบสถ์
* **ทิศตะวันตก** ติดต่อกับตำบลวังน้ำเย็น
## ประวัติ
มะขามล้ม เป็นชุมชนชาวไทยพวนหรือลาวพวน ตั้งอยู่บนพื้นที่ราบลุ่ม ในเขตหมู่ 3 และ 4 มีอาคารบ้านเรือนเป็นบ้านไม้ 2 ชั้น (สถาปัตยกรรมแบบไทยพวน) เป็นบ้านเดี่ยว ยกพื้น หลังคากระเบื้อง โดยมีลานทรายหน้าบ้านและมีการปลูกต้นมะขามไว้มากมายในพื้นที่ อาชีพหลักของชาวบ้าน คือ การทำนา และมีการเลี้ยงปลา เป็ด ไก่ โคนม และการแปรรูปผลิตภัณฑ์ปลาเป็นอาชีพเสริม โดยมีงานบุญกำฟ้าเป็นประเพณีที่สำคัญของพื้นที่

ปี พ.ศ. 2472 พระยาพิศาลสารเกษตร (พร พิมพสูตร) ผู้ว่าราชการจังหวัดสุพรรณบุรี และหม่อมเจ้าธานีนิวัต เสนาบดีกระทรวงธรรมการ พิจารณายุบตำบลสะแกย่างหมู เข้ากับตำบลมะขามล้ม เนื่องจากมีพื้นที่เพียง 4 หมู่บ้าน

ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน คือ หมู่ 7 บ้านดอนโก, หมู่ 8 บ้านไผ่มุ้ง, หมู่ 10 บ้านดอนยอ, หมู่ 12 บ้านวังน้ำเย็น และหมู่ 13 บ้านไผ่เง ของตำบลมะขามล้ม ออกไปตั้งเป็นตำบลวังน้ำเย็น โดยอนุมัติจากนายคนึง ฦาไชย รองปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลมะขามล้มแบ่งพื้นที่การปกครองออกเป็น 14 หมู่บ้าน ได้แก่
* **หมู่ที่ 1** บ้านโคกโก
* **หมู่ที่ 2** บ้านโคกข่อย
* **หมู่ที่ 3** บ้านมะขามล้ม
* **หมู่ที่ 4** บ้านมะขามล้ม
* **หมู่ที่ 5** บ้านสะแกย่างหมู
* **หมู่ที่ 6** บ้านวัดโบสถ์
* **หมู่ที่ 7** บ้านตะลุ่มบ้านหมี่
* **หมู่ที่ 8** บ้านโพธิ์เตาเหล็ก
* **หมู่ที่ 9** บ้านดอนไผ่แขวน
* **หมู่ที่ 10** บ้านวัดโบสถ์
* **หมู่ที่ 11** บ้านตะลุ่มบ้านหมี่
* **หมู่ที่ 12** บ้านหนองกระทุ่ม
* **หมู่ที่ 13** บ้านปากบาง
* **หมู่ที่ 14** บ้านดอนข่อย

### การปกครองส่วนท้องถิ่น
ตำบลมะขามล้มเดิมมีฐานะเป็นสภาตำบลมะขามล้ม ในปี พ.ศ. 2517 ต่อมาปี พ.ศ. 2538 สภาตำบลมะขามล้มมี 14 หมู่บ้าน พื้นที่ 42.00 ตารางกิโลเมตร ประชากร 5,375 คน และ 1,163 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลมะขามล้มอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลมะขามล้ม

## อ้างอิง

มะขามล้ม
มะขามล้ม
ท่าอากาศยานนานาชาติคีชีเนา

**ท่าอากาศยานนานาชาติคีชีเนา** (; ) เป็นท่าอากาศยานนานาชาติหลักของประเทศมอลโดวา ตั้งอยู่ห่างไป  ทางตะวันออกเฉียงใต้ของนครคีชีเนา เมืองหลวงขอบมอลโดวา ท่าอากาศยานนี้เป็นที่ตั้งสำนักงานใหญ่ของแอร์มอลโดวา สายการบินแห่งชาติของมอลโดวา

ในวันที่ 18 มกราคม 2024 ได้มีการเปลี่ยนรหัส IATA จาก **KIV** (มาจาก **Ki**shine**v** ซึ่งเป็นชื่อเมืองในภาษารัสเซียและชื่อเดิมในภาษาอังกฤษ) มาเป็น **RMO** (มาจาก **''R**epublica **Mo**ldova'', "สาธารณรัฐมอลโดวา" ในภาษาโรมาเนีย)

คีชีเนามีเที่ยวบินแรกในวันที่ 24 มิถุนายน 1926 โดยเป็นเที่ยวบินจากบูคาเรสต์–กาลัช–คีชีเนา-ยัช โดย CFRNA (ต่อมาคือ LARES และ TAROM ในปัจจุบัน) ส่วนอาคารผู้โดยสารหลักสร้างขึ้นในทศวรรษ 1970s

## อ้างอิง

หมวดหมู่:สิ่งก่อสร้างในคีชีเนา
หมวดหมู่:ท่าอากาศยานในประเทศมอลโดวา
อันนา

**อันนา ทานากะ** (; เกิด 17 พฤศจิกายน ค.ศ. 2005) เป็นที่รู้จักในชื่อ **อันนา** () เป็นนักร้อง นางแบบ และนักแสดงชาวญี่ปุ่น เธอเป็นสมาชิกของเหมียว เกิร์ลกรุปเกาหลีใต้สังกัดเดอะแบล็กเลเบิล

## ชีวิตช่วงต้น
อันนา ทานากะ เกิดเมื่อวันที่ 17 พฤศจิกายน ค.ศ. 2005 ในจังหวัดโทยามะ ประเทศญี่ปุ่น เธอเรียนบัลเล่ต์ตั้งแต่ยังเป็นเด็กและเป็นเชียร์ลีดเดอร์ตั้งแต่อายุ 5 ขวบจนถึงชั้นประถมศึกษาปีที่ 4

## อาชีพ

### 2016–ปัจจุบัน: จุดเริ่มต้นอาชีพและเปิดตัวกับ เหมียว

ทานากะเริ่มต้นอาชีพนางแบบของเธอด้วยการคว้ารางวัลใหญ่จาก การออดิชั่น *Nico-Petit* Model ครั้งที่ 5 เมื่อวันที่ 22 ธันวาคม 2016 ตอนอายุ 11 ปี จากนั้นเธอได้เปิดตัวในฐานะนางแบบพิเศษให้กับนิตยสารฉบับเดือนกุมภาพันธ์ 2017 ปีถัดมา เมื่อแบรนด์ Jenni Belle เปิดตัวในเดือนมีนาคม 2018 ทานากะได้รับแต่งตั้งให้เป็นนางแบบของแบรนด์

เมื่อวันที่ 28 เมษายน 2019 ในงาน 'Puchi Colle 9' ที่ Tokyo Ariake TFT Hall เธอได้สรุปวาระการดำรงตำแหน่งเป็นนางแบบพิเศษให้กับ*Nico-Petit* ในช่วงปลายปีนั้น ในงาน 'Seventeen Summer School Festival' ที่จัดขึ้นที่ Pacifico Yokohama National Convention Hall เมื่อวันที่ 22 สิงหาคม 2019 เธอได้รับการประกาศให้เป็นหนึ่งในผู้ชนะตำแหน่ง 'Miss Seventeen 2019' และกลายเป็นนางแบบพิเศษให้กับ *Seventeen* Japan

หลังจากเข้าร่วมเดอะแบล็กเลเบิลในเกาหลีใต้ เมื่อวันที่ 6 กันยายน 2024 เธอได้เปิดตัวในฐานะสมาชิกของเกิร์ลกรุป เหมียว

## ผลงานการแสดง

### ละครโทรทัศน์

## อ้างอิง
ท่าอากาศยานมารามูเรช

**ท่าอากาศยานนานาชาติมารามูเรช** (, ) หรือรู้จักในชื่อ **ท่าอากาศยานบายามาเร** เป็นท่าอากาศยานระดับรองในเทศบาลนครบายามาเร เทศมณฑลมารามูเรช ประเทศโรมาเนีย โดยตั้งอยู่ในคอมมูนเติวซีย์-เมิกเฮอเริวช์ ซึ่งห่างไป  จากนครบายามาเร ให้บริการภูมิภาคมารามูเรชของโรมาเนีย

## สายการบินและจุดหมายปลายทาง
สายการบินดังต่อไปนี้มีให้บริการเที่ยวบินต่อไปนี้จากมารามูเรช:

## สถิติ

## อ้างอิง
ลูกชิ้นปลา

**ลูกชิ้นปลา** เป็นอาหารประเภทลูกชิ้นที่ทำจากเนื้อปลา และ แป้ง ส่วนใหญ่ทำเป็นทรงกลม แต่ก็มีรูปทรงอื่น ๆ เช่น ทรงเหมือนถั่ว หรือทรงสี่เหลี่ยม เป็นต้น พบได้ในหลายท้องถิ่นตามที่ต่าง ๆ บนโลก โดยแต่ละที่มีความแตกต่างกันไป

## ลูกชิ้นปลาจากในแต่ละท้องถิ่น

### ลูกชิ้นปลาในเมืองเวินโจว
thumb| บะหมี่ลูกชิ้นปลาเวินโจว
ลูกชิ้นปลาเป็นอาหารขึ้นชื่ออย่างหนึ่งของเวินโจว  มีความแตกต่างจากลูกชิ้นปลาทั่ว ๆ ไป ตรงที่ทำเป็นก้อนยาวที่ไม่เป็นรูปร่างชัดเจน มีสีออกขาวโปร่งแสง

มักใช้ปลาจวดสดเป็นส่วนประกอบหลัก เอาก้างปลาออก แล้ว หั่นเป็นเส้นบาง ๆ ใช้มีดขูดปลาเป็นชิ้น ๆ แช่ด้วย เหล้า, เกลือ และ ผงชูรส สักครู่ ใส่แป้งแล้วผสมขิงกับต้นหอมให้เข้ากัน แล้วนวดด้วยมือ ปรุงจนเนื้อปลายืดหยุ่นเต็มที่ เมื่อใส่ลงในหม้อให้ใช้นิ้วบีบปลาเป็นก้อนยาวแล้วหย่อนลงในน้ำเดือดที่ปรุงไว้ล่วงหน้าสามารถรับประทานได้จนโปร่งแสงและลอยตัว เวลารับประทานให้เติมน้ำซุปต้นตำรับลงในหม้อพร้อม น้ำส้มสายชูหมักข้าว ต้นหอมสับ และ พริกไทย เพื่อขจัดกลิ่นคาว จะทำเป็นซุปอย่างเดียวก็ได้ หรือมักทำเป็นบะหมี่ลูกชิ้นปลาหรือผงลูกชิ้นปลาแห้งก็ได้ ในปี 1998 "ลูกชิ้นปลาเวินโจว" ถูกกำหนดให้เป็น "ขนมจีนที่มีชื่อเสียง" (中華名小吃)

### ลูกชิ้นปลาในมณฑลหูเป่ย์
thumb| ซุปลูกชิ้นปลาหูเป่ย์
มณฑลหูเป่ย์มีแม่น้ำและทะเลสาบมากมายและผลิตปลาน้ำจืดจำนวนมาก ดังนั้นการทำลูกชิ้นปลาจึงเป็นที่นิยมอย่างมากโดยเฉพาะในช่วงเทศกาลมักจะมีลูกชิ้น **ปลา** อยู่บนโต๊ะเกือบทุกครั้ง โดยทั่วไป ลูกชิ้นปลาที่ดีจะทำโดยใช้ปลาแบมบูซ่า แต่ก็สามารถทำกับ ปลาเฉา ปลาซ่ง ปลาลิ่น ฯลฯ วิธีทำคือใช้มีดขูดเนื้อปลาออก สับเนื้อแล้วผสมกับ แป้ง มันหมู ไข่ขาว ฯลฯ ใส่เกลือ ต้นหอม และน้ำขิงลงไปคนให้เข้ากันเป็นระยะเวลาหนึ่ง ถ้าลูกชิ้นลอยน้ำได้ แปลว่าเนื้อปลาทำเสร็จแล้ว ถ้าสำเร็จก็นำลูกชิ้นใส่หม้อน้ำเย็นแล้วต้มให้เป็นลูกชิ้นได้

### ลูกชิ้นปลาในญี่ปุ่น
ที่ญี่ปุ่นลูกชิ้นปลาเรียกว่า สึมิเระ อาจทำมาจากปลาอิวาชิ, ปลาอาจิ, ปลาซัมมะ, ปลานกกระจอก เป็นต้น นอกจากนี้แล้วยังมีอาหารที่ทำจากเนื้อปลาปั้นเป็นก้อนที่เรียกว่า สึกุเนะ แต่ว่าสึกุเนะไม่จำเป็นต้องเป็นเนื้อปลาเสมอไป อาจทำจากเนื้อไก่ได้ด้วย

### ลูกชิ้นปลาในไทย
ลูกชิ้นปลายังสามารถพบได้ในอาหารไทย มักทอดหรือย่างเป็นของว่าง บางครั้งลูกชิ้นปลาก็นำมาปรุงในแกง เช่น แกงเขียวหวาน เรียกว่า "แกงเขียวหวานลูกชิ้นปลา"

### ลูกชิ้นปลาในยุโรปเหนือ
อาหารลูกชิ้นปลายังพบได้ในประเทศในยุโรปเหนือ เช่น สวีเดน นอร์เวย์ ลูกชิ้นปลาท้องถิ่นมักขายเป็นกระป๋อง ในสวีเดนลูกชิ้นปลาจะเสิร์ฟพร้อมกับมันบดหรือข้าวและยี่หร่า ในขณะที่ในนอร์เวย์มักจะเสิร์ฟพร้อมกับมันฝรั่งและซอสเบชาแมล

## อ้างอิง

หมวดหมู่:อาหารข้างถนน
หมวดหมู่:อาหารจากเนื้อปลา
ตำบลวัดโบสถ์ (อำเภอบางปลาม้า)

**วัดโบสถ์** เป็นตำบลในอำเภอบางปลาม้า จังหวัดสุพรรณบุรี เป็นตำบลที่มีทางรถไฟสายสุพรรณบุรีผ่าน โดยเป็นที่ตั้งของอดีตสถานีรถไฟหนองผักชี

## ที่ตั้งและอาณาเขต
ตำบลวัดโบสถ์ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลมะขามล้ม
* **ทิศตะวันออก** ติดต่อกับตำบลวัดดาว
* **ทิศใต้** ติดต่อกับตำบลบางใหญ่ และตำบลบางพลับ (อำเภอสองพี่น้อง)
* **ทิศตะวันตก** ติดต่อกับตำบลหัวโพธิ์ (อำเภอสองพี่น้อง) และตำบลวังน้ำเย็น

## การปกครองส่วนภูมิภาค

### การปกครองส่วนภูมิภาค
ตำบลวัดโบสถ์แบ่งพื้นที่การปกครองออกเป็น 11 หมู่บ้าน ได้แก่

* **หมู่ที่ 1** บ้านดอนหนามแดง
* **หมู่ที่ 2** บ้านท่าตลาด
* **หมู่ที่ 3** บ้านดอนขาด
* **หมู่ที่ 4** บ้านคลองขุด
* **หมู่ที่ 5** บ้านดอนต้นคาง
* **หมู่ที่ 6** บ้านรางบัว
* **หมู่ที่ 7** บ้านบางจิก
* **หมู่ที่ 8** บ้านดอนไข่เต่า
* **หมู่ที่ 9** บ้านไผ่เดี่ยว
* **หมู่ที่ 10** บ้านดอนทอง
* **หมู่ที่ 11** บ้านท่าตลาด

### การปกครองส่วนท้องถิ่น
ตำบลวัดโบสถ์เดิมมีฐานะเป็นสภาตำบลวัดโบสถ์ ในปี พ.ศ. 2517 ต่อมาปี พ.ศ. 2538 สภาตำบลวัดโบสถ์มี 11 หมู่บ้าน พื้นที่ 51.70 ตารางกิโลเมตร ประชากร 5,396 คน และ 1,141 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลวัดโบสถ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลวัดโบสถ์

## อ้างอิง

วัดโบสถ์
วัดโบสถ์
อั่งถ่อก้วย

thumb|อั่งถ่อก้วย
**อั่งถ่อก้วย** (; เพ็งอิม: ang5 to5 guê2, แปลว่า "ขนมลูกท้อแดง) เป็นอาหารที่มีต้นกำเนิดจากภูมิภาคแต้จิ๋วของมณฑลกวางตุ้ง โดยทั่วไปจะใส่ไส้เป็น กุยช่าย ข้าวเหนียว เผือกฝอย ถั่ว ฯลฯ แต่ที่นิยมที่สุดคือกุยช่าย 

เนื่องจากราคาวัตถุดิบสูงขึ้น ราคาในเมืองกิ๊กเอี๊ยในต้นปี 2017 จึงเพิ่มขึ้นจาก 1.8 หยวนเป็น 2.2 หยวนต่ออัน

อั่งถ่อก้วยยังเป็นสิ่งที่จำเป็นสำหรับการบูชาในท้องถิ่นและใช้ในการอธิษฐานขอพรให้มีอายุยืนยาว ขั้นแรกให้ทำเปลือกจากแป้ง ข้าวเจ้า และ น้ำ ม้วนเป็นเส้นยาว แล้วทำเป็นชิ้นเล็ก ๆ แล้วกดให้เป็นแผ่นบางกลม นำมาห่อส่วนผสมต่าง ๆ (อาจเป็นข้าวเหนียว เห็ดหอม กุ้งแห้ง เครื่องในไก่ ถั่วลิสง เป็นต้น) มักย้อมด้วยสีแดงแล้วขึ้นรูปด้วยแม่พิมพ์ แล้วนำไปนึ่งในเข่งนึ่ง

ในไทยบางครั้งอั่งถ่อก้วยถูกเรียกผิดเป็น ขนมกุยช่าย เพราะมักขายคู่กันและมีลักษณะคล้ายกัน แต่ที่จริงแล้วเป็นขนมคนละชนิด

## ความหมาย
อั่งถ่อก้วยมักใช้สื่อความหมายและเป็นสัญลักษณ์แทนสิ่งต่าง ๆ ดังนี้

* ‌อายุยืนยาวและโชคดี‌:
* อั่งถ่อก้วยถูกเรียกแบบนี้เพราะรูปร่างคล้ายลูกท้อ ซึ่งเป็นผลไม้ที่มักถือเป็นสัญลักษณ์ของการมีอายุยืนยาวในวัฒนธรรมจีน
* สีแดง หมายถึง ความเจริญรุ่งเรืองและความสุข เสริมความหมายของความโชคดีและความโชคดี
* ชาวจีนแต้จิ๋วมักจะทำอั่งถ่อก้วยในช่วงเทศกาลหรือเมื่อบูชาเทพเจ้าเพื่อสวดภาวนาเพื่อความปลอดภัยและอายุยืนยาวของครอบครัว ไม่ได้เป็นเพียงอาหารอันโอชะเท่านั้น แต่ยังเป็นการแสดงให้เห็นถึงความปรารถนาของชาวจีนแต้จิ๋วอีกด้วย
* อั่งถ่อก้วยยังเป็นสัญลักษณ์ของความสุขและความพึงพอใจ และเป็นส่วนที่ขาดไม่ได้ในเทศกาลและพิธีสำคัญของชาวจีนแต้จิ๋ว
* ในบทเพลงที่สนุกสนานและเสียงหัวเราะของเทศกาล อั่งถ่อก้วยเป็นเหมือนผู้พิทักษ์ที่ช่วยผู้คนปัดเป่าวิญญาณชั่วร้ายและหลีกเลี่ยงสิ่งชั่วร้าย และนำความสุขและโชคดีมาให้
* อั่งถ่อก้วยเป็นขนมของชาวฮั่นแบบดั้งเดิมที่มีชื่อเสียงในภูมิภาคแต้จิ๋ว และเป็นตัวแทนสำคัญของวัฒนธรรมดั้งเดิมของชาวจีนแต้จิ๋ว

กล่าวโดยรวม อั่งถ่อก้วยไม่เพียงแต่เป็นที่ชื่นชอบของผู้คนในด้านรสชาติที่อร่อยเท่านั้น แต่ยังสื่อถึงอารมณ์ความรู้สึกอันลึกซึ้งของชาวจีนแต้จิ๋วในเรื่องอายุยืนยาว โชคดี ความสุข ความสงบสุข อีกด้วย

## อ้างอิง

หมวดหมู่:อาหารแต้จิ๋ว
หมวดหมู่:คำและวลีภาษาแต้จิ๋ว
เต้าหู้ทอดโผวเล้ง

**เต้าหู้ทอดโผวเล้ง** (; เพ็งอิม: pou2 lêng5 dao7 guan1) เป็นเต้าหู้ทอดของเมืองโผวเล้งในภูมิภาคแต้จิ๋วของมณฑลกวางตุ้ง ประเทศจีน

เต้าหู้ทอดโผวเล้งปั้นจากวัตถุดิบ เช่น ถั่วเหลือง หรือ แป้งมัน และทำโดยผ่านกระบวนการต่าง ๆ เช่น บด เติมผง กวน แล้วทำเป็นรูปทรงสี่เหลี่ยมหกด้าน

## ประวัติศาสตร์
เล่ากันว่าผู้ริเริ่มคือเหอ เหย่หยวิน (何野云) กุนซือของเฉิน โหย่วเลี่ยง ในช่วงปลายยุคราชวงศ์หยวนต้นยุคราชวงศ์หมิง หลังจากที่พ่ายให้กับจู หยวนจาง เขาได้ย้ายมาอาศัยอยู่ที่โผวเล้ง ที่นั่นเขาได้พัฒนากระบวนการผลิตเต้าหู้ทอดโผวเล้งขึ้นมาเพื่อขอบคุณคนในท้องถิ่นที่ให้ความช่วยเหลือ โดยอาศัยทรัพยากรและสภาพดินและน้ำในท้องถิ่น และสอนให้กับคนในท้องถิ่น

## อ้างอิง

หมวดหมู่:อาหารจากเต้าหู้
หมวดหมู่:อาหารแต้จิ๋ว
บานบุง (ฆุม)

**บานบุง** () เป็นตำบล (ฆุม) ในอำเภอเวินไซทางตะวันออกเฉียงเหนือของประเทศกัมพูชา โดยแบ่งออกเป็น 2 หมู่บ้านและมีประชากร 1,795 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา การถ่ายโอนที่ดินเป็นปัญหาที่มีความรุนแรงระดับปานกลางในบานบุง

## หมู่บ้าน

## อ้างอิง
เกะฮ์จุง

**เกะฮ์จุง** () เป็นตำบล (ฆุม) ในอำเภอบาเกียวทางตะวันออกเฉียงเหนือของประเทศกัมพูชา โดยแบ่งออกเป็น 9 หมู่บ้านและมีประชากร 2,415 คน ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 4 ที่ตกเป็นของสมาชิกพรรคประชาชนกัมพูชา และอีกที่หนึ่งตกเป็นของสมาชิกพรรคสม รังสี การถ่ายโอนที่ดินเป็นปัญหาที่มีความรุนแรงระดับปานกลางในเกะฮ์จุง

## หมู่บ้าน

## อ้างอิง
สมาคมกีฬายิงธนูแห่งประเทศไทย

**สมาคมกีฬายิงธนูแห่งประเทศไทย** (; อักษรย่อ: NAAT) เป็นองค์กรกำกับดูแลกีฬายิงธนูระดับชาติ โดยได้รับการรับรองจากสหพันธ์กีฬายิงธนูโลก (WA) ซึ่งเป็นหน่วยงานกำกับดูแลกีฬายิงธนูโลก และคณะกรรมการโอลิมปิกแห่งประเทศไทย (NOCT) โดยสมาคมนี้ก่อตั้งเมื่อวันที่ 10 พฤศจิกายน พ.ศ. 2513

สำนักงานใหญ่ของสมาคมนี้อยู่ที่เขตบางกะปิ กรุงเทพมหานคร ส่วนหัวหน้าสมาคมคนปัจจุบันคือนายสงวน โฆษะวินทะ

## การแข่งชิงแชมป์
สมาคมกีฬายิงธนูแห่งประเทศไทยจัดการแข่งกีฬาประเภทต่าง ๆ เป็นประจำทุกปี

## แหล่งข้อมูลอื่น
* National Archery Association of Thailand  
* 

หมวดหมู่:การยิงธนูในประเทศไทย
ตำบลวังน้ำเย็น (อำเภอบางปลาม้า)

**วังน้ำเย็น** เป็นตำบลในอำเภอบางปลาม้า จังหวัดสุพรรณบุรี 

## ที่ตั้งและอาณาเขต
ตำบลวังน้ำเย็น มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดอนโพธิ์ทอง (อำเภอเมืองสุพรรณบุรี)
* **ทิศตะวันออก** ติดต่อกับตำบลมะขามล้ม
* **ทิศใต้** ติดต่อกับตำบลวัดโบสถ์ และตำบลหัวโพธิ์ (อำเภอสองพี่น้อง)
* **ทิศตะวันตก** ติดต่อกับตำบลเจดีย์ (อำเภออู่ทอง) และตำบลสวนแตง (อำเภอเมืองสุพรรณบุรี)

## ประวัติ
วังน้ำเย็น เดิมเป็นพื้นที่หมู่ 12 ของตำบลมะขามล้ม อำเภอบางปลาม้า ปี พ.ศ. 2519 นายสอน สุทธิสาร ผู้ว่าราชการจังหวัดสุพรรณบุรี ได้ประกาศแยก 5 หมู่บ้าน คือ หมู่ 7 บ้านดอนโก, หมู่ 8 บ้านไผ่มุ้ง, หมู่ 10 บ้านดอนยอ, หมู่ 12 บ้านวังน้ำเย็น และหมู่ 13 บ้านไผ่เง ของตำบลมะขามล้ม ออกมาตั้งเป็นตำบลวังน้ำเย็น โดยอนุมัติจากนายคนึง ฦาไชย รองปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลวังน้ำเย็นแบ่งพื้นที่การปกครองออกเป็น 7 หมู่บ้าน ได้แก่
* **หมู่ที่ 1** บ้านไผ่เง
* **หมู่ที่ 2** บ้านวังน้ำเย็น
* **หมู่ที่ 3** บ้านดอนโก
* **หมู่ที่ 4** บ้านไผ่มุ้ง
* **หมู่ที่ 5** บ้านดอนยอ
* **หมู่ที่ 6** บ้านโพธิ์แดง
* **หมู่ที่ 7** บ้านดอนโก

### การปกครองส่วนท้องถิ่น
ตำบลวังน้ำเย็นเดิมมีฐานะเป็นสภาตำบลหลังจากจัดตั้งตำบลขึ้น ต่อมาปี พ.ศ. 2538 สภาตำบลวังน้ำเย็นมี 7 หมู่บ้าน พื้นที่ 25.60 ตารางกิโลเมตร ประชากร 4,130 คน และ 898 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลวังน้ำเย็นอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลวังน้ำเย็น

## อ้างอิง

วังน้ำเย็น
วังน้ำเย็น
ตำบลวัดดาว

**วัดดาว** เป็นตำบลในอำเภอบางปลาม้า จังหวัดสุพรรณบุรี เป็นตำบลที่จัดตั้งขึ้นลำดับสุดท้ายของทางอำเภอ

## ที่ตั้งและอาณาเขต
ตำบลวัดดาว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบางปลาม้า
* **ทิศตะวันออก** ติดต่อกับตำบลบ้านแหลม
* **ทิศใต้** ติดต่อกับตำบลบางใหญ่
* **ทิศตะวันตก** ติดต่อกับตำบลวัดโบสถ์ และตำบลมะขามล้ม

## ประวัติ
วัดดาว เดิมเป็นพื้นที่หมู่ 5 ของตำบลบ้านแหลม อำเภอบางปลาม้า ปี พ.ศ. 2532 นายธานี โรจนาลักษณ์ ผู้ว่าราชการจังหวัดสุพรรณบุรี ได้ประกาศแยก 8 หมู่บ้าน คือ หมู่ 3 บ้านคลองเจ็ก, หมู่ 4 บ้านโพธิ์ตะควน, หมู่ 5 บ้านวัดดาว, หมู่ 6 บ้านคูบัว, หมู่ 7 บ้านสังโฆ, หมู่ 8 บ้านรางทอง, หมู่ 11 บ้านดอนตาจีน และหมู่ 13 บ้านสันดอน ของตำบลบ้านแหลม ออกมาตั้งเป็นตำบลวัดดาว โดยอนุมัติจากนายพิศาล มูลศาสตรสาทร ปลัดกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลวัดดาวแบ่งพื้นที่การปกครองออกเป็น 10 หมู่บ้าน ได้แก่

* **หมู่ที่ 1** บ้านสันดอน
* **หมู่ที่ 2** บ้านโพธิ์ตะควน
* **หมู่ที่ 3** บ้านดอนสะแก
* **หมู่ที่ 4** บ้านวัดดาว
* **หมู่ที่ 5** บ้านสังโฆ
* **หมู่ที่ 6** บ้านรางทอง
* **หมู่ที่ 7** บ้านคูบัว
* **หมู่ที่ 8** บ้านดอนตาจีน
* **หมู่ที่ 9** บ้านดอนตาจีนใต้
* **หมู่ที่ 10** บ้านดอนกลางใต้

### การปกครองส่วนท้องถิ่น
ตำบลวัดดาวเดิมมีฐานะเป็นสภาตำบลวัดดาวหลังจากจัดตั้งตำบลขึ้น ต่อมาปี พ.ศ. 2538 สภาตำบลวัดดาวมี 10 หมู่บ้าน พื้นที่ 42.80 ตารางกิโลเมตร ประชากร 6,111 คน และ 1,333 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลวัดดาวอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลวัดดาว

## อ้างอิง

วัดดาว
วัดดาว
ตำบลสาลี

**สาลี** เป็นตำบลในอำเภอบางปลาม้า จังหวัดสุพรรณบุรี 

## ที่ตั้งและอาณาเขต
ตำบลสาลี มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลตะค่า ตำบลองครักษ์ และตำบลไผ่กองดิน
* **ทิศตะวันออก** ติดต่อกับตำบลบางซ้าย ตำบลวังพัฒนา และตำบลเทพมงคล (อำเภอบางซ้าย จังหวัดพระนครศรีอยุธยา)
* **ทิศใต้** ติดต่อกับตำบลบ้านช้าง (อำเภอสองพี่น้อง)
* **ทิศตะวันตก** ติดต่อกับตำบลกฤษณา

## ประวัติ
ตำบลสาลี ในสมัยก่อนมีชาวบ้านได้มาตั้งรกรากจับจองที่ดินทำกิน และสร้างบ้านเรือนอยู่กันเป็นกลุ่ม และเริ่มขยายใหญ่ขึ้น พื้นที่โดยส่วนใหญ่ในตำบลสาลีเป็นที่ราบลุ่มเหมาะกับการเพาะปลูก มีคลองสาลีเป็นแหล่งส่งน้ำ แยกมาจากคลองเจ้าเจ็ด-บางยี่หน เป็นแหล่งหล่อเลี้ยงในการเพาะปลูก 

บริเวณบ้านสาลีนี้เป็นที่ราบลุ่ม ชาวบ้านส่วนใหญ่ประกอบอาชีพทำนาปลูกข้าวเป็นบริเวณกว้าง คลองสาลีนั้นแต่เดิมเป็นเพียงลำรางสาลี เป็นแหล่งน้ำที่นายควาญช้างนำช้างที่ใช้แรงงานจากการลากซุงมากินน้ำและพักบริเวณนี้ และมีพันธุ์ข้าวปลูกชนิดหนึ่ง ที่มีลักษณะเหมือนข้าวสาลี เป็นแหล่งปลูกข้าวทั้งตำบล จึงเรียกว่า *สาลี* และมีต้นตระกูลนามสกุลสาลีผล เป็นเครื่องแสดงว่าเป็นอู่ข้าวอู่น้ำ ซึ่งประกอบด้วย 5 หมู่บ้าน ได้แก่ หมู่ที่ 1,2 บ้านสาลี, หมู่ที่ 3 บ้านลาดน้ำขาว, หมู่ที่ 4 บ้านทรงกระเทียม และหมู่ 5 บ้านบึงคา

ต่อมาประชากรของหมู่ที่ 5 บ้านบึงคาเพิ่มมากขึ้นจึงได้แยกพื้นที่หมู่บ้านออกเป็น หมู่ที 6 บ้านเสาธงทอง และหมู่ที่ 7 บ้านทรงกระเทียม ได้แยกพื้นที่ออกจากหมู่ที่ 4 บ้านทรงกระเทียม และหมู่ 8 บ้านสาลี ได้แยกพื้นที่ออกจากหมู่ที่ 2 บ้านสาลี

## การปกครองส่วนภูมิภาค

### การปกครองส่วนภูมิภาค
ตำบลสาลีแบ่งพื้นที่การปกครองออกเป็น 8 หมู่บ้าน ได้แก่

* **หมู่ที่ 1** บ้านสาลี
* **หมู่ที่ 2** บ้านสาลี
* **หมู่ที่ 3** บ้านลาดน้ำขาว
* **หมู่ที่ 4** บ้านทรงกระเทียม
* **หมู่ที่ 5** บ้านบึงคา
* **หมู่ที่ 6** บ้านเสาธงทอง
* **หมู่ที่ 7** บ้านทรงกระเทียม
* **หมู่ที่ 8** บ้านสาลี

### การปกครองส่วนท้องถิ่น
ตำบลสาลีเดิมมีฐานะสภาตำบลสาลี ในปี พ.ศ. 2517 ต่อมาปี พ.ศ. 2538 สภาตำบลสาลีมี 8 หมู่บ้าน พื้นที่ 48.74 ตารางกิโลเมตร ประชากร 7,254 คน และ 1,580 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลสาลีอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลสาลี

## อ้างอิง

สาลี
สาลี
เพราะสมบูรณ์แบบจนไม่น่ารัก สตรีศักดิ์สิทธิ์จึงถูกถอนหมั้นและขายไปอาณาจักรข้างเคียง

เป็นซีรีส์ไลต์โนเวลญี่ปุ่นที่เขียนโดยโคกิ ฟุยุซึกิ และวาดภาพประกอบโดยมาซามิ ได้รับการตีพิมพ์เป็นตอนในเว็บไซต์โชเซ็ตสึกะ นิ นาโร ตั้งแต่เดือนกรกฎาคม พ.ศ. 2563 จนถึงเดือนมกราคม พ.ศ. 2565 ต่อมาได้รับการตีพิมพ์โดยโอเวอร์แลปและได้เริ่มตีพิมพ์ภายใต้สำนักพิมพ์โอเวอร์แลป โนเวล เอฟในเดือนเมษายน พ.ศ. 2564 การดัดแปลงเป็นมังงะที่วาดภาพโดยโดยมาโกะ อายาคิตะ เริ่มตีพิมพ์ในบริการมังงะ *คอมิกส์ การ์โด* ของโอเวอร์แลปในเดือนพฤศจิกายน พ.ศ. 2564 ซีรีส์อนิเมะทางโทรทัศน์ที่ผลิตโดยสตูดิโอทรอยก้า เริ่มออกอากาศในเดือนเมษายนจนถึงเดือนมิถุนายน พ.ศ. 2568

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### ไลต์โนเวล
*เพราะสมบูรณ์แบบจนไม่น่ารัก สตรีศักดิ์สิทธิ์จึงถูกถอนหมั้นและขายไปอาณาจักรข้างเคียง* เขียนโดยโคกิ ฟุยุซึกิ และได้รับการตีพิมพ์เป็นตอนในเว็บไซต์โชเซ็ตสึกะ นิ นาโร ตั้งแต่วันที่ 18 กรกฎาคม พ.ศ. 2563 จนถึง 19 มกราคม พ.ศ. 2565 ต่อมาได้รับการตีพิมพ์โดยโอเวอร์แลป ซึ่งเริ่มเผยแพร่พร้อมภาพประกอบโดยมาซามิ ภายใต้สำนักพิมพ์ไลต์โนเวลโอเวอร์แลป โนเวล เอฟเมื่อวันที่ 25 เมษายน พ.ศ. 2564 ได้รับการตีพิมพ์แล้วทั้งหมด 6 เล่มที่ได้รับการวางจำหน่ายในเดือนมิถุนายน พ.ศ. 2567 

### มังงะ
การดัดแปลงเป็นมังงะที่วาดภาพโดยมาโกะ อายาคิตะ เริ่มตีพิมพ์บนเว็บไซต์มังงะ*คอมิกส์ การ์โด*ของโอเวอร์แลปในวันที่ 5 พฤศจิกายน พ.ศ. 2564 ตอนต่าง ๆ ของมังงะได้รับการรวบรวมตีพิมพ์เป็นเล่ม (*ทังโกบง*) จำนวน 5 เล่ม ณ เดือนมิถุนายน พ.ศ. 2567 ได้รับการแปลและตีพิมพ์เป็นภาษาไทยโดยสำนักพิมพ์เดกซ์เพรส

### อนิเมะ
มีการประกาศสร้างเป็นซีรีส์อนิเมะทางโทรทัศน์ในระหว่างการถ่ายทอดสด "5th Overlap Bunko All-Star Roundup Special" เมื่อวันที่ 20 ตุลาคม พ.ศ. 2567 เรื่องนี้จะได้รับการผลิตโดยสตูดิโอทรอยก้า และกำกับโดยชู วาตานาเบะ ซึ่งมีบทภาพยนตร์เขียนโดยเคอิจิโร โอจิ ออกแบบตัวละครโดยชูเฮย์ ยามาโมโตะ และเพลงประกอบที่แต่งโดยทาคาอากิ นากาฮาชิ ซีรีส์นี้ออกอากาศตั้งแต่วันที่ 10 เมษายนจนถึงวันที่ 26 มิถุนายน พ.ศ. 2568 ทางช่องทีวีโตเกียวและช่องอื่น ๆ เพลงเปิดของเรื่องคือ  ร้องโดย ขณะที่เพลงปิดของเรื่องคือ "Sister" ร้องโดย Won พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

#### รายชื่อตอน

## หมายเหตุ

## อ้างอิง

## แหล่งข้อมูลอื่น
* ที่โชเซ็ตสึกะ นิ นาโร 
* 
* 
* 
*

หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะที่สร้างจากไลต์โนเวล
หมวดหมู่:อนิพลัส
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวโชโจะ
หมวดหมู่:โชเซ็ตสึกะ นิ นาโร
หมวดหมู่:ทรอยก้า
หมวดหมู่:เว็บคอมิกที่ได้รับการตีพิมพ์
หมวดหมู่:เดกซ์เพรส
สะพานมิตรภาพจูร์จู–รูเซ

**สะพานดานูบ** หรือ **สะพานมิตรภาพ จูร์จู–รูเซ** หรือ **สะพานมิตรภาพ** (; ) เป็นสะพานทรัสส์เหล็กกล้าข้ามแม่น้ำดานูบ เชื่อมต่อสองฝั่งแม่น้ำระหว่างระหว่างจูร์จู ประเทศโรมาเนีย กับ รูเซ ประเทศบัลแกเรีย และเป็นหนึ่งในสองสะพานที่ข้ามระหว่างสองประเทศนี้ อีกสะพานคือสะพานยุโรปใหม่ซึ่งเชื่อมเมืองวีดินในบัลแกเรียเข้ากับกาลาฟัตในโรมาเนีย

## ประวัติศาสตร์

สะพานเปิดให้บริการในวันที่ 20 มิถุนายน 1954 ผลงานออกแบบโดยวิศวกรชาวโซเวียต V.&nbsp;Andreev และ N. Rudomazin ด้วยความยาวสะพาน  และเป็นสะพานข้ามแม่น้ำดานูบที่เชื่อมโรมาเนียเข้ากับบัลแกเรียสะพานเดียว การจราจรบนเส้นทางนี้ในจุดอื่นต้องใช้เรือข้ามฟาก งานประดับสะพานเป็นผลงานออกแบบโดยสถาปนิกชาวบัลแกเรีย เกออร์กี ออฟชารอฟ สะพานมีสองชั้นคือชั้นทางรถยนต์สองเลนกับคนเดินเท้า และชั้นทางรถไฟ ส่วนกลางของสะพานที่ความยาว 85 เมตรสามารถยกขึ้นเพื่อเปิดให้เรือผ่านได้ ส่วนดังกล่าวอยู่ภายใต้การดูแลรักษาโดยโรมาเนีย สะพานก่อสร้างแล้วเสร็จในเวลาสองปีครึ่งด้วยเงินสนับสนุนจากสหภาพโซเวียต

ชื่อ "สะพานมิตรภาพ" นั้นตั้งโดยโซเวียต แต่ภายหลังการล่มสลายของรัฐบาลคอมมิวนิสต์ในทั้งสองประเทศ ชื่อใหม่ "สะพานดานูบ" จึงถูกนำมาใช้

บนสะพานมีด่านตรวจพรมแดนและนับตั้งแต่เดือนมกราคม 2007 ได้ยกเลิกส่วนตรวจศุลกากรออก เหลือเพียงโต๊ะตรวจหนังสือเดินทางหรือบัตรประชาชนจุดเดียวจากฝั่งตำรวจโรมาเนียหรือฝั่งตำรวจบัลแกเรีย ในฐายะ "พรมแดนภายใน" ของสหภาพยุโรป และมีการวางแผนยกเลิกด่านพรมแดนโดยสิ้นเชิงเมื่อทั้งสองประเทศเข้าร่วมเขตเชงเกนสำเร็จ

## ค่าผ่านทาง
ค่าผ่านทาง ณ ปี 2018 สำหรับการข้ามสะพานมิตรภาพมีดังต่อไปนี้:

## ระเบียงภาพ

File:Pont_de_l%27amiti%C3%A9_Rouss%C3%A9-Giurgiu.jpg|สะพานฝั่งโรมาเนียในช่วงฤดูหนาว
File:Danube_Bridge_from_the_train.jpg|ส่วนกลางของสะพาน มองจากรถไฟสาย *[[Bosphorus Express|บอสโฟรัสเอกซเพรส]]* (บูคาเรสต์–อิสตันบูล) ในฤดูหนาว
Freundschaftsbruecke Portal.jpg|ทางเข้าออกประดับด้วยเสาแถว
10 Danube bridge Ruse 120916.jpg|ทางเข้าออกประดับด้วยเสาแถว
20140625 Rousse 034.jpg|ป้ายแสดงเขตโรมาเนียบนสะพาน
20230424.Donau.zwischen km 555 und 490.-035.7.jpg|สะพานเหนือแม่น้ำดานูบ
Giurgiu - Friendship Bridge.jpg|สะพานมองจากฝั่งโรมาเนีย
Romania Postage Stamp - Friendship.jpg|ดวงตราไปรษณียากรของโรมาเนียเฉลิมฉลองการก่อสร้างสะพาน


## อ้างอิง

## แหล่งข้อมูลอื่น

*
* *[http://hdtd.typepad.com/hdtd/2003/10/the-bridge-to-ruse.html Halfway down the Danube]*, a short story about crossing the bridge

หมวดหมู่:สะพานแบบโครง
หมวดหมู่:สะพานในประเทศโรมาเนีย
หมวดหมู่:สะพานในประเทศบัลแกเรีย
หมวดหมู่:สะพานข้ามแม่น้ำดานูบ
หมวดหมู่:สะพานนานาชาติ
เวียนนาน้อย

**เวียนนาน้อย** () เป็นชื่อเล่นที่ใช้เรียกเมืองซึ่งอาจมีสถาปัตยกรรมคล้ายคลึงกับเวียนนา เมืองหลวงของออสเตรีย เมืองที่ได้รับชื่อเล่นนี้ เช่น:
* อารัด ประเทศโรมาเนีย
* บีลสโก-เบียลา ประเทศโปแลนด์
* ชีสซิน ประเทศโปแลนด์
* แชร์นิวต์ซี ประเทศยูเครน
* เขตหงกั่ว เซี่ยงไฮ้ ประเทศจีน
* ลวิว ประเทศยูเครน
* ออซีเยค ประเทศโครเอเชีย
* รูเซ ประเทศบัลแกเรีย
* ชูมเพิร์ก ประเทศเช็กเกีย
* ตีมีชออารา ประเทศโรมาเนีย
* วาราจีน ประเทศโครเอเชีย
* ซาเกรบ ประเทศโครเอเชีย
ซีไวส์ไจแอนต์

**ทีที** **ซีไวส์ไจแอนต์** () ซึ่งเดิมมีชื่อว่า **ออปปามะ** (Oppama) ต่อมาเปลี่ยนชื่อเป็น **แฮปปีไจแอนต์** (Happy Giant) **ยาห์เรไวกิง** (Jahre Viking) **น็อกเนวิส** (Knock Nevis) และ**มอนต์** (Mont) เป็นเรือบรรทุกน้ำมันดิบขนาดใหญ่พิเศษ (ULCC) และเป็นเรือขับเคลื่อนด้วยตนเองที่ยาวที่สุดในประวัติศาสตร์ สร้างขึ้นในปี ค.ศ. 1974–1979 โดยบริษัท ซูมิโตโมะ เฮฟวี อินดัสตรีส์ จำกัด ที่เมืองโยโกซูกะ จังหวัดคานางาวะ ประเทศญี่ปุ่น เรือลำนี้มีระวางบรรทุกสูงสุดที่มากที่สุดเท่าที่เคยมีการบันทึกมา เมื่อบรรทุกพิกัดแล้วจะมีระวางขับน้ำ 657,019 ตัน

ในช่วงเวลาที่ถูกสร้างขึ้น เรือลำนี้ถือเป็นเรือที่เคลื่อนที่ด้วยกำลังของตนเองที่มีน้ำหนักมากที่สุดในบรรดาเรือทุกประเภท ด้วยความลึกของตัวเรือเมื่อบรรทุกเต็มที่ 24.6 เมตร (81 ฟุต) และมีความยาว 458.45 เมตร (1,504.10 ฟุต) เรือลำนี้จึงไม่สามารถผ่านช่องแคบอังกฤษ คลองสุเอซ หรือคลองปานามาได้ โดยรวมแล้ว เรือลำนี้ถือเป็นเรือขับเคลื่อนด้วยกำลังของตนเองที่ใหญ่ที่สุดเท่าที่เคยสร้างมา ในปี ค.ศ. 2013 ความยาวรวมของเรือลำนี้ถูกแซงหน้าไป 30 เมตรโดยสถานีผลิตก๊าซธรรมชาติเหลวลอยน้ำ เชลล์ พรีลูด (Shell Prelude FLNG) ซึ่งเป็นเรือบรรทุกสินค้าชนิดโมโนฮัลล์ มีความยาว 488 เมตร (1,601 ฟุต) และมีระวางขับน้ำ 600,000 ตัน เครื่องยนต์ของซีไวส์ไจแอนต์ใช้กำลังจากกังหันแบบยุงสตรอม

เรือได้รับความเสียหายจากการโจมตีทางอากาศในปี ค.ศ. 1988 ระหว่างสงครามอิรัก–อิหร่าน แต่ต่อมาได้รับการซ่อมแซมให้กลับมาใช้งานได้อีกครั้ง เรือลำลี้ได้รับการดัดแปลงให้เป็นหน่วยเก็บและขนถ่ายน้ำมันลอยน้ำ (Floating Storage and Offloading Unit: FSO) ในปี ค.ศ. 2004 และถูกจอดเทียบท่าอยู่ห่างจากชายฝั่งของประเทศกาตาร์ ในอ่าวเปอร์เซีย บริเวณแหล่งน้ำมันอัลชาฮีน

เรือได้ถูกขายให้แก่บริษัทรับซื้อเรือเก่าเพื่อนำไปรื้อถอนในประเทศอินเดีย และได้มีการเปลี่ยนชื่อเรือเป็น มอนต์ สำหรับการเดินทางครั้งสุดท้ายในเดือนธันวาคม ค.ศ. 2009 เมื่อผ่านพิธีการศุลกากรของอินเดียเรียบร้อยแล้ว เรือได้แล่นไปยังอู่ตัดเรืออลัง เมืองอลัง รัฐคุชราต เพื่อทำการปลดระวางโดยการนำเรือไปเกยตื้นบนชายหาดเพื่อรื้อถอน ซึ่งกระบวนการดังกล่าวเสร็จสิ้นลงในปี ค.ศ. 2010
## อ้างอิง
วิปแลช

***วิปแลช*** () เป็นอีพีที่ห้าโดยเกิร์ลกรุปชาวเกาหลีใต้เอสปา วางจำหน่ายโดยเอสเอ็มเอนเตอร์เทนเมนต์ ในวันที่ 21 ตุลาคม ค.ศ. 2024 และมีเพลงหกเพลงรวมถึงซิงเกิลนำในชื่อเดียวกัน

## เบื้องหลังและการวางจำหน่าย
วันที่ 23 กันยายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยอีพีที่ห้าในชื่อ *วิปแลช* พร้อมกับซิงเกิลนำที่มีชื่อเดียวกันในวันที่ 21 ตุลาคม สามวันต่อมาตารางการโปรโมตได้รับการเผยแพร่ ในวันที่ 11 ตุลาคมรายชื่อเพลงได้รับการเผยแพร่พร้อมกับวิดีโอทีเซอร์เมดเลย์ไฮไลต์ เก้าวันต่อมาทีเซอร์มิวสิกวิดีโอสำหรับ "วิปแลช" ได้รับการเผยแพร่ อีพีได้เผยแพร่ควบคู่ไปกับมิวสิกวิดีโอ "วิปแลช" ในวันที่ 21 ตุลาคม

## การโปรโมต
ก่อนเปิดตัว *วิปแลช* ในวันที่ 21 ตุลาคม ค.ศ. 2024 เอสปาได้จัดงานแสดงสดผ่านช่องทางยูทูบ, ติ๊กต็อก, และ วีเวิร์ส เพื่อแนะนำอัลบั้มและสื่อสารกับแฟน ๆ ของพวกเธอ นอกจากนี้กลุ่มยังได้เปิดตัวป๊อปอัพสโตร์ในชื่อ "Aespa Week – #Whiplash_mood" ในโซล ประเทศเกาหลีใต้ ตั้งแต่วันที่ 21 ตุลาคมถึง 3 พฤศจิกายน

## รายชื่อเพลง

## ประวัติการวางจำหน่าย

## อ้างอิง

หมวดหมู่:อีพีของเอสปา
หมวดหมู่:อีพีในปี พ.ศ. 2567
หมวดหมู่:อีพีภาษาเกาหลี
หมวดหมู่:อีพีของค่ายเอสเอ็มเอนเตอร์เทนเมนต์
หมวดหมู่:Kakao Entertainment EPs
ประเทศซานมารีโนในการประกวดเพลงยูโรวิชัน

ประเทศซานมารีโนได้เข้าร่วมการประกวดเพลงยูโรวิชันทั้งหมด 14 ครั้ง โดยเข้าร่วมครั้งแรกใน และเข้าร่วมครั้งต่อไปในปี  จนถึงปัจจุบัน โดยมี (เอสเอ็มอาร์ทีวี) เป็นสถานีโทรทัศน์ประจำชาติที่เข้าร่วม ตั้งแต่การเข้าร่วมการแข่งขัน ซานมารีโนไม่ได้มีการส่งเพลงเข้าประกวดเพียงสองครั้งในการประกวดปี 2009 และ 2010 ด้วยปัญหาทางด้านการเงินของสถานีโทรทัศน์และประเทศ แม้ว่าจะไม่สามารถผ่านการคัดเลือกในการประกวดสี่ครั้งแรก แต่ก็สามารถผ่านเข้าสู่รอบชิงชนะเลิศเป็นครั้งแรกใน วาเลนตีนา โมเนตตาเป็นตัวแทนของซานมารีโนในปี   และ 2014 นับเป็นผู้เข้าประกวดคนแรกที่เข้าร่วมการประกวดแข่งขันติดต่อกันถึงสามครั้งนับตั้งแต่ทศวรรษ 1960 ต่อมาในปี  แซร์ฮัตผ่านเข้าสู่รอบชิงชนะเลิศ ซึ่งถือเป็นครั้งที่สองที่ของประเทศ และยังเป็นผลงานที่มีผลการประกวดที่ดีที่สุดของซานมารีโนจนถึงปัจจุบัน โดยได้รับอันดับที่ 19 ภายหลังการยกเลิก เนื่องจากการระบาดทั่วของโควิด-19 ในทวีปยุโรป เซนิต ตัวแทนซานมารีโนในการแข่งขันปีนั้นได้รับเลือกให้เป็นแทนซานมารีโนใน โดยสามารถผ่านเข้ารอบชิงชนะเลิศ เป็นครั้งแรกที่ซานมารีโนผ่านเข้ารอบชิงชนะเลิศในการประกวดสองครั้งติดต่อกัน

โดยส่วนมากผู้แทนประเทศจะถูกคัดเลือกภายในโดยเอสเอ็มอาร์ทีวี แม้จะเคยใช้การประกวดระดับประเทศแล้วถึงห้าครั้ง ได้แก่ “1อิน360” สำหรับปี 2018 “ดิจิทัลแบตเทิล” สำหรับปี 2020 และ “อูนาโวเชแปร์ซานมารีโน” ตั้งแต่ปี 2022 เป็นต้นมา ซานมารีโนเป็นประเทศเดียวที่ไม่ได้จัดให้มีการลงคะแนนของผู้ชมผ่านทางโทรทัศน์ เนื่องจากซานมารีโนใช้เครือข่ายโทรศัพท์ของอิตาลี และผู้ลงคะแนนทางโทรทัศน์ที่มีศักยภาพนั้นมีจำนวนน้อย ไม่ตรงตามหลักเกณฑ์การลงคะแนนขั้นต่ำที่กำหนดไว้โดยสหภาพการแพร่สัญญาณวิทยุและโทรทัศน์แห่งยุโรป (อีบียู)

## ภาพรวม

## สมุดภาพ

File:ESC2014 - San Marino 01.jpg|วาเลนตีนา โมเนตตาในโคเปนเฮเกน ()
File:20150516 ESC 2015 Michele Perniola & Anita Simoncini 8632.jpg|อานิตา ซีมอนชีนีและมีเกเล แปร์นีโอลาในเวียนนา ()
File:ESC2016 - San Marino 09.jpg|แซร์ฮัตในสต็อกโฮล์ม ()
File:Eurovision Song Contest 2017, Semi Final 2 Rehearsals. Photo 228.jpg|วาเลนตีนา โมเนตตาและจิมมี วิลสันในเคียฟ ()
File:ESC2018 - San Marino 05.jpg|เจสสิกาและเจนนิเฟอร์ เบรนนิงในลิสบอน ()
File:San Marino Eurovision 2019.jpg|แซร์ฮัตในเทลอาวีฟ ()
File:Eurovision 2022 - Semi-final 2 - San Marino - Achille Lauro (01).jpg|อาชิลล์ เลาโรในตูริน ()
File:Eurovision 2023 - Jury Semi-final 2 - San Marino - Piqued Jacks (02).jpg|ปิกเวดแจ็กส์ในลิเวอร์พูล ()
File:Megara Eurovision Song Contest 2024 Final Malmö dress rehearsal semi 2 02.jpg|เมการาในมัลเมอ ()
File:Gabry Ponte at ESC2025 for San Marino 15.jpg|กาบรี ปอนเตในบาเซิล ()


## ดูเพิ่ม
* ประเทศซานมารีโนในการประกวดเพลงจูเนียร์ยูโรวิชัน

## หมายเหตุ

## อ้างอิง

หมวดหมู่:ประเทศซานมารีโนในการประกวดเพลงยูโรวิชัน
หมวดหมู่:ประเทศในการประกวดเพลงยูโรวิชัน
วิวรณ์ 1

**วิวรณ์ 1** () เป็นบทแรกของหนังสือวิวรณ์ในภาคพันธสัญญาใหม่ของคัมภีร์ไบเบิลของศาสนาคริสต์ ตามธรรมเนียมแล้วหนังสือวิวรณ์ถือกันว่าเขียนโดยยอห์นอัครทูต แต่ตัวตนที่แท้จริงของผู้เขียนยังคงเป็นประเด็นถกเถียงในทางวิชาการ บทที่ 1 ของหนังสือวิวรณ์ประกอบด้วยอารัมภบทของหนังสือ ตามด้วยนิมิตและพระบัญชาถึงยอห์น

## ต้นฉบับ
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 20 วรรค

### พยานต้นฉบับ
ต้นฉบับบางส่วนในยุคต้นที่มีเนื้อหาของบทนี้ได้แก่:
*พาไพรัส 98 (คริสต์ศตวรรษที่ 2; วรรคที่หลงเหลือ 13–20)
*พาไพรัส 18 (คริสต์ศตวรรษที่ 3/4; วรรคที่หลงเหลือ 4–7)
*ฉบับซีนาย (Codex Sinaiticus; ค.ศ. 330-360)
*ฉบับอเล็กซานเดรีย (Codex Alexandrinus; ค.ศ. 400-440)
*Codex Ephraemi Rescriptus (ประมาณ ค.ศ. 450; วรรคที่หลงเหลือ 3-20)

### การอ้างอิงถึงพันธสัญญาเดิม
ในบรรดาการอ้างอิงถึงพันธสัญญาเดิมในบทนี้ ประมาณครึ่งหนึ่งในวรรค 7–20 มาจากหนังสือดาเนียล โดยเฉพาะดาเนียล 7 และ10 ดังนั้นเกรกอรี บีล (Gregory Beale) จึงถือว่าส่วนนี้ของบทเป็น "midrash" (midrash คือคำอธิบายโบราณเฉพาะส่วนของคัมภีร์ฮีบรู) ทั้งสองบทของหนังสือดาเนียลบรรยายถึง "บุตรมนุษย์" ซึ่งยอห์นใช้เป็นต้นแบบของเค้าโครงงานเขียนของตน ตามที่ระบุไว้ส่วนหนึ่งในตารางต่อไปนี้:

;อื่น ๆ
* วิวรณ์ 1:4: 
* วิวรณ์ 1:7: ; เศคาริยาห์ 12:10
* วิวรณ์ 1:13: 
* วิวรณ์ 1:18: ; 

## ดูเพิ่ม
* กิจการของอัครทูต
* คริสตจักรทั้งเจ็ดในแคว้นเอเชีย
* พระนามและตำแหน่งของพระเยซูในพันธสัญญาใหม่: อัลฟาและโอเมกา
* ชุดตัวอักษรกรีก: แอลฟา, ไค, โอเมกา, โร
* นิมิตของยอห์นเรื่องบุตรมนุษย์
* พระวิญญาณทั้งเจ็ดของพระเจ้า
* ยอห์นอัครทูต
*ส่วนในคัมภีร์ไบเบิลที่เกี่ยวข้อง: ดาเนียล 7, เศคาริยาห์ 12, วิวรณ์ 2, วิวรณ์ 3, วิวรณ์ 21, วิวรณ์ 22

## หมายเหตุ

## อ้างอิง

## บรรณานุกรม
*
*
*
*
*

*

## แหล่งข้อมูลอื่น
* King James Bible - Wikisource
*English Translation with Parallel Latin Vulgate 
*''Online Bible'' at GospelHall.org (ESV, KJV, Darby, American Standard Version, Bible in Basic English)
*Multiple bible versions at ''Bible Gateway'' (NKJV, NIV, NRSV etc.)
*วิวรณ์ 1 ที่ยูเวอร์ชัน

01
การเลือกตั้งนายกองค์การบริหารส่วนจังหวัดสุรินทร์ พ.ศ. 2567

**การเลือกตั้ง[[นายกองค์การบริหารส่วนจังหวัด]]สุรินทร์ พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 23 พฤศจิกายน พ.ศ. 2567 

สืบเนื่องจากพรชัย มุ่งเจริญพร ได้ลาออกจากตำแหน่งเมื่อวันที่ 26 กันยายน พ.ศ. 2567

## ผู้สมัครนายกองค์การบริหารส่วนจังหวัด
### หมายเลข 1: [[ธัญพร มุ่งเจริญพร]]
อดีตประธานสภาองค์การบริหารส่วนจังหวัดสุรินทร์ ภรรยาปกรณ์ มุ่งเจริญพร สส.สุรินทร์ เขต 1 พรรคภูมิใจไทย

### หมายเลข 2: [[พรชัย มุ่งเจริญพร]]
อดีตนายกองค์การบริหารส่วนจังหวัดสุรินทร์ และอดีตผู้สมัคร สส.สุรินทร์ เขต 1 พรรคมัชฌิมาธิปไตย ในปี พ.ศ. 2550 และอดีตผู้สมัคร สส.สุรินทร์ เขต 7 พรรคภูมิใจไทย ในปี พ.ศ. 2562

### หมายเลข 3: [[นัทธมน ศิริวัฒนวานิช]]
(เดิมชื่อ: นัฐมล สมบูรณ์เทอดธนา) อดีตรองนายกองค์การบริหารส่วนจังหวัดสุรินทร์ อดีตสส.สุรินทร์ เขต 4 พรรคชาติไทย ปัจจุบันเป็นสมาชิกพรรคเพื่อไทย

### หมายเลข 4: [[ภัทรพล หงษ์สูง]]
อดีตผู้สมัคร สส.สุรินทร์ เขต 5 พรรคประชาธิปไตยใหม่

### หมายเลข 5: [[ฉลอง สัตตรัตนามัย]]
ทนายความ และอดีตผู้สมัครนายกเทศมนตรีเมืองสุรินทร์

## ผลการเลือกตั้ง

## อ้างอิง

## แหล่งข้อมูลอื่น

สุรินทร์
หมวดหมู่:การเลือกตั้งในจังหวัดสุรินทร์
การเลือกตั้งนายกองค์การบริหารส่วนจังหวัดนครศรีธรรมราช พ.ศ. 2567

**การเลือกตั้ง[[นายกองค์การบริหารส่วนจังหวัด]]นครศรีธรรมราช พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 24 พฤศจิกายน พ.ศ. 2567

สืบเนื่องจากกนกพร เดชเดโช ได้ลาออกจากตำแหน่งเมื่อวันที่ 1 ตุลาคม พ.ศ. 2567

## ผู้สมัครนายกองค์การบริหารส่วนจังหวัด

### หมายเลข 1: [[กนกพร เดชเดโช]]
อดีตนายกองค์การบริหารส่วนจังหวัดนครศรีธรรมราช ลงสมัครในนามกลุ่มพลังเมืองนคร โดยได้รับการสนับสนุนจาก ชัยชนะ เดชเดโช รองหัวหน้าพรรคประชาธิปัตย์ 

### หมายเลข 2: [[วาริน ชิณวงศ์]]
นักธุรกิจด้านการเกษตร อดีตประธานหอการค้าจังหวัดนครศรีธรรมราช 2 สมัย อดีตคณะกรรมการหอการค้าไทย และอดีตทีมงานเลขานุการของพิพัฒน์ รัชกิจประการ รัฐมนตรีว่าการกระทรวงแรงงาน ปัจจุบันเป็นสมาชิกพรรคภูมิใจไทย ลงสมัครในนามกลุ่มนครเข้มแข็ง โดยมีพิมพ์ภัทรา วิชัยกุล และเทพไท เสนพงศ์ ให้การสนับสนุน

### หมายเลข 3: [[อาญาสิทธิ์ ศรีสุวรรณ]]
อดีต สส.นครศรีธรรมราช เขต 3 พรรคพลังประชารัฐ ลงสมัครในนามกลุ่มนครก้าวหน้า

### หมายเลข 4: [[สัณหพจน์ สุขศรีเมือง]]
อดีต สส.นครศรีธรรมราช เขต 2 และอดีตสมาชิกพรรคพลังประชารัฐ ลงสมัครในนามกลุ่มนครก้าวใหม่

## ผลการเลือกตั้ง

## อ้างอิง

## แหล่งข้อมูลอื่น

* การเลือกตั้งสมาชิกสภาองค์การบริหารส่วนจังหวัดนครศรีธรรมราช พ.ศ. 2568

นครศรีธรรมราช
หมวดหมู่:การเลือกตั้งในจังหวัดนครศรีธรรมราช
แกงนอกหม้อ

**แกงนอกหม้อ** เป็นอาหารไทยประเภทแกง เป็นอาหารถิ่นจังหวัดนครสวรรค์ ยังพบอำเภอที่ยังปรุงแกงนอกหม้อกันอยู่ เช่น อำเภอลาดยาว อำเภอชุมแสง อำเภอเก้าเลี้ยว อำเภอบรรพตพิสัย และอำเภอเมืองนครสวรรค์ เป็นต้น

แกงนอกหม้อมีหน้าตาโดยรวมคล้าย ๆ แกงคั่ว เนื้อสัตว์ที่นิยมนำมาใช้คือ เนื้อไก่หรืออาจใช้เนื้อหมูก็ได้ จะมีการคั่วเครื่องแกงไว้ก่อน คั่วไก่ไว้ก่อน เสร็จแล้วก็เอาคั่วรวมกันอีกที โดยใส่ผักต่าง ๆ เช่น ผักชี หัวปลี (บางพื้นที่เอามาแกล้มสด ๆ บางพื้นที่ก็คั่วหรือผัดไปด้วยเลย) มีรสชาติออกเปรี้ยว ๆ หวาน ๆ มีกลิ่นของผงเครื่องเทศลาบ มีความมันของกะทิ มีความเผ็ดแบบที่ต้องมีข้าวกับผักมากินคู่กัน เช่นหยวกกล้วย หรือกินกับหมี่ทอดกรอบ บ้างสันนิษฐานว่าเมื่อรับประทานลาบบ่อย ๆ จึงเกิดเบื่อ จึงนำกะทิมาใส่ในลาบจึงเกิดเป็นอาหารรสชาติใหม่

แกงนอกหม้อตามที่บันทึกไว้ในตำราอาหาร *[[แม่ครัวหัวป่าก์]]* เขียนโดยท่านผู้หญิงเปลี่ยน ภาสกรวงศ์ ระบุว่าคำว่าแกงนอกหม้อนั้น น่าจะหมายถึงแกงหรืออาหารที่ไม่ได้นำส่วนผสมไปเคี่ยวหรือต้มให้สุก แต่เป็นแกงที่นำน้ำแกงมาราดที่ส่วนผสมของแกง แล้วสามารถรับประทานได้เลย คือเป็นการเสิร์ฟคล้ายการเสิร์ฟแบบจีนและญี่ปุ่น โดยการนำน้ำแกงราดในส่วนผสมและเสิร์ฟทันที สำหรับตำรับท่านผู้หญิงเปลี่ยน วัตถุดิบสำคัญ คือกุ้งสดต้ม ปลาช่อนแห้งและปลาสลิดแห้งปิ้ง ทั้งสามอย่างฉีกเป็นชิ้นเล็ก ๆ ผักที่ใช้มีแตงกวาปอกเปลือก ฝานเอาแต่เนื้อบาง ๆ มะม่วงดิบสับซอย ใบผักชี พริกชี้ฟ้าหั่น ปรุงรสด้วยกระเทียมดองหั่นฝอยและน้ำกระเทียมดอง น้ำปลา น้ำมะนาว  น้ำวัตถุดิบทั้งหมดใส่ในชามก้นลึก เอาหม้อน้ำต้มกุ้งตั้งไฟให้เดือด จึงตักน้ำต้มกุ้งร้อนจัดใส่ในชาม ให้ท่วมชิ้นวัตถุดิบเหล่านั้น

## อ้างอิง

หมวดหมู่:แกง
หมวดหมู่:อาหารไทย
กดาม-ชา-มเร็จ-คเจ็ย

**กดาม-ชา-มเร็จ-คเจ็ย** (, *กฺดามฉาเมฺรจขฺจี*; ) บ้างเรียก **ปูผัดพริกไทยอ่อน** เป็นอาหารประเภทผัดชนิดหนึ่งของประเทศกัมพูชา มีส่วนประกอบสำคัญคือ ปู, กระเทียม, น้ำตาลโตนด, หอมต้นเดี่ยว, น้ำปลา และพริกไทยกำปอด ถือเป็นอาหารที่พบได้เฉพาะจังหวัดกำปอดและจังหวัดแกบ ซึ่งอยู่ชายฝั่งอ่าวไทย พริกไทยจากกำปอดถือเป็นพริกไทยคุณภาพสูง และเป็นเครื่องบ่งชี้ทางภูมิศาสตร์ของประเทศกัมพูชา  ทั้งนี้หากไม่มีพริกไทยอ่อนแบบสด ให้ใช้พริกไทยเขียวในน้ำเกลือ บางแห่งใช้พริกไทยดำบดหยาบแทน นอกจากปู สามารถใช้โปรตีนจากทะเลอย่างอื่นแทนได้ เช่น กุ้ง หรือปลาหมึก

การทำปูผัดพริกไทยอ่อนไม่ซับซ้อน คือ ใส่กระเทียมทุบลงผัดให้หอม นำปูสับเป็นชิ้นลงไปผัด ปรุงรสด้วยน้ำปลา ปิดฝารอจนปูสุกดี แล้วใส่พริกไทยอ่อนและต้นหอมหั่นท่อนลงไป ผัดให้เข้ากันเป็นอันเสร็จ

ในประเทศไทยมีอาหารใกล้เคียงกัน เรียกว่า ปูผัดพริกไทยดำ ซึ่งไม่ใช้พริกไทยสดอย่างกัมพูชา

## อ้างอิง

หมวดหมู่:อาหารกัมพูชา
การเลือกตั้งนายกองค์การบริหารส่วนจังหวัดเพชรบุรี พ.ศ. 2567

**การเลือกตั้ง[[นายกองค์การบริหารส่วนจังหวัด]]เพชรบุรี  พ.ศ. 2567** เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 24 พฤศจิกายน พ.ศ. 2567

สืบเนื่องจากชัยยะ อังกินันทน์ ได้ลาออกจากตำแหน่งเมื่อวันที่ 27 กันยายน พ.ศ. 2567

## ผู้สมัครนายกองค์การบริหารส่วนจังหวัด

### หมายเลข 1: [[ชัยยะ อังกินันทน์]]
อดีตนายกองค์การบริหารส่วนจังหวัดเพชรบุรี และสามี ธิวัลรัตน์ อังกินันทน์ สส. เพชรบุรี เขต 1 พรรครวมไทยสร้างชาติ

### หมายเลข 2: [[กฤษณ์ แก้วอยู่]]
อดีต สส.เพชรบุรี เขต 1 พรรคพลังประชารัฐ และอดีตผู้สมัคร สส.เพชรบุรี เขต 1 พรรคภูมิใจไทย

## ผลการเลือกตั้ง

## อ้างอิง

## แหล่งข้อมูลอื่น

เพชรบุรี
หมวดหมู่:การเลือกตั้งในจังหวัดเพชรบุรี
ตำบลกฤษณา (อำเภอบางปลาม้า)

**กฤษณา** เป็นตำบลในอำเภอบางปลาม้า จังหวัดสุพรรณบุรี พื้นที่ส่วนใหญ่เป็นที่ราบลุ่มและบางส่วนตั้งอยู่ริมฝั่งแม่น้ำท่าจีน และคลองสาลี 

## ที่ตั้งและอาณาเขต
ตำบลกฤษณา มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลตะค่า
* **ทิศตะวันออก** ติดต่อกับตำบลสาลี
* **ทิศใต้** ติดต่อกับตำบลบ้านช้าง (อำเภอสองพี่น้อง)
* **ทิศตะวันตก** ติดต่อกับตำบลบางใหญ่

## การปกครองส่วนภูมิภาค

### การปกครองส่วนภูมิภาค
ตำบลกฤษณาแบ่งพื้นที่การปกครองออกเป็น 7 หมู่บ้าน ได้แก่

* **หมู่ที่ 1** บ้านบางเลน
* **หมู่ที่ 2** บ้านทองหลาง
* **หมู่ที่ 3** บ้านกฤษณา
* **หมู่ที่ 4** บ้านราษฎร์บูรณะ
* **หมู่ที่ 5** บ้านโคกโพธิ์
* **หมู่ที่ 6** บ้านบ่ออีโคก
* **หมู่ที่ 7** บ้านกฤษณา

### การปกครองส่วนท้องถิ่น
ตำบลกฤษณาเดิมมีฐานะสภาตำบลกฤษณา ในปี พ.ศ. 2517 ต่อมาปี พ.ศ. 2538 สภาตำบลกฤษณามี 7 หมู่บ้าน พื้นที่ 28.11 ตารางกิโลเมตร ประชากร 4,060 คน และ 875 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลกฤษณาอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลกฤษณา

## อ้างอิง

กฤษณา
กฤษณา
ตำบลจรเข้ใหญ่

**จรเข้ใหญ่** เป็นตำบลในอำเภอบางปลาม้า จังหวัดสุพรรณบุรี 

## ที่ตั้งและอาณาเขต
ตำบลจรเข้ใหญ่ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลโคกโคเฒ่า (อำเภอเมืองสุพรรณบุรี)
* **ทิศตะวันออก** ติดต่อกับตำบลนาคู ตำบลดอนลาน (อำเภอผักไห่ จังหวัดพระนครศรีอยุธยา) และตำบลปลายกลัด (อำเภอบางซ้าย จังหวัดพระนครศรีอยุธยา)
* **ทิศใต้** ติดต่อกับตำบลองครักษ์
* **ทิศตะวันตก** ติดต่อกับตำบลโคกคราม

## ประวัติ
ตำบลจรเข้ใหญ่ เป็นพรมแดนอยู่ระหว่างจังหวัดสุพรรณบุรีและจังหวัดพระนครศรีอยุธยา ปี พ.ศ. 2478 ทางจังหวัดสุพรรณบุรีโดยพ.ท.พระเจนกระบวนหัด (ทองคำ พรโสภณ) ผู้ว่าราชการจังหวัดสุพรรณบุรี ร่วมกับพระชาติตระการ ผู้ว่าราชการจังหวัดพระนครศรีอยุธยา ได้รับรายงานว่าเขตหมู่ 6 บางส่วนของตำบลจรเข้ใหญ่ (ในขณะนั้น) ได้แจ้งแก่ทางราชการว่าประชาชนติดต่อราชการกับอำเภอผักไห่ และจังหวัดพระนครศรีอยุธยาสะดวกกว่าไปติดต่อกับอำเภอบางปลาม้า 

ปี พ.ศ. 2479 จึงมีการเปลี่ยนแปลงเขตจังหวัดสุพรรณบุรี และจังหวัดพระนครศรีอยุธยา โดยโอนพื้นที่หมู่ 6 เฉพาะส่วนที่อยู่ฝั่งเหนือของคลองขุดพระยารักษ์ฯ ของตำบลจรเข้ใหญ่ อำเภอบางปลาม้า จังหวัดสุพรรณบุรี ไปขึ้นกับหมู่ 4 บ้านดอนลาน ตำบลดอนลาน อำเภอผักไห่ จังหวัดพระนครศรีอยุธยา โดยได้รับอนุมัติจากพระยาพหลพลพยุหเสนา นายกรัฐมนตรี 

## การปกครองส่วนภูมิภาค

### การปกครองส่วนภูมิภาค
ตำบลจรเข้ใหญ่แบ่งพื้นที่การปกครองออกเป็น 9 หมู่บ้าน ได้แก่

* **หมู่ที่ 1** บ้านดอนผักเสี้ยน
* **หมู่ที่ 2** บ้านจรเข้ใหญ่
* **หมู่ที่ 3** บ้านลำบัว
* **หมู่ที่ 4** บ้านทับน้ำ
* **หมู่ที่ 5** บ้านจรเข้ใหญ่,บ้านจรเข้น้อย
* **หมู่ที่ 6** บ้านโพธิ์ศรี
* **หมู่ที่ 7** บ้านดอนหนามแดง
* **หมู่ที่ 8** บ้านศาลาท่าทราย
* **หมู่ที่ 9** บ้านกลาง

### การปกครองส่วนท้องถิ่น
ตำบลจรเข้ใหญ่เดิมมีฐานะสภาตำบลจรเข้ใหญ่ ในปี พ.ศ. 2517 ต่อมาปี พ.ศ. 2538 สภาตำบลจรเข้ใหญ่มี 9 หมู่บ้าน พื้นที่ 43.56 ตารางกิโลเมตร ประชากร 5,489 คน และ 1,150 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลจรเข้ใหญ่อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลจรเข้ใหญ่

## อ้างอิง

จรเข้ใหญ่
จรเข้ใหญ่
คอมมิคยูริฮิเมะ

เป็นนิตยสารรวมมังงะญี่ปุ่นที่จัดพิมพ์โดย อิจิจินชะ เริ่มด้วยการตีพิมพ์รายไตรมาสในเดือนกรกฎาคม พ.ศ. 2548 แต่ออกทุกสองเดือนในเดือนคี่ตั้งแต่เดือนมกราคม พ.ศ. 2554 ถึงธันวาคม พ.ศ. 2559 จึงได้เปลี่ยนเป็นตีพิมพ์รายเดือน คานาโกะ อูเมซาวะ ดำรงตำแหน่งบรรณาธิการบริหารของคอมมิคยูริฮิเมะ ตั้งแต่ปี พ.ศ. 2560

เป็นนิตยสารที่สืบทอดจากนิตยสาร *[[ยูริชิมาอิ]]* และมีมังงะที่มีธีมเกี่ยวกับ ยูริ (หญิงรักร่วมเพศ) เหมือนกัน *คอมมิคยูริฮิเมะ* เคยพึ่งพาทางการเงินจากนิตยสาร Comic Zero Sum รายเดือน แต่ตั้งแต่ปี พ.ศ. 2551 เป็นต้นมา นิตยสารนี้ก็แยกเป็นอิสระ เพื่อเป็นการเฉลิมฉลองนี้ เล่มที่ 11 ซึ่งวางจำหน่ายเมื่อวันที่ 18 มกราคม พ.ศ. 2551 ได้รวมหนังสือเล่มพิเศษชื่อ Petit Yuri Hime ซึ่งเป็นความร่วมมือของผู้เขียนจาก คอมมิคยูริฮิเมะ, คอมมิคยูริฮิเมะเอส และ ยูริฮิเมะ: ไวลด์โรส คอมมิคยูริฮิเมะเอส เป็นนิตยสารพี่น้องของ คอมมิคยูริฮิเมะ ที่มุ่งเป้าไปที่ผู้ชายโดยเฉพาะ

## ผลงาน

## ยูริฮิเมะ @ พิซิฟ
ยูริฮิเมะ @ พิซิฟ เป็นบัญชี พิซิฟ อย่างเป็นทางการสำหรับ ยูริฮิเมะ อัปเดตทุกวันที่ 8 และ 28 ของทุกเดือน เป็นการสืบทอดต่อจาก Nico Nico ยูริฮิเมะ

### ผลงานต่อเนื่อง
**[[คลับบ้าฮาต๊อง|โอมุโระเกะ]]* (Namori) 
**[[Superwomen in Love! Honey Trap and Rapid Rabbit]]* (sometime)
* *Yandere Meruko chan wa Senpai ga Suki* (Amezawa Koma)

## อ้างอิง

## แหล่งข้อมูลอื่น
* ''Comic Yuri Hime'' official website 
* ''Comic Yuri Hime'' official Twitter 
* ''Comic Yuri Hime'' official Pixiv digital comic page 
* ''Comic Yuri Hime'' official NicoNico video page  

หมวดหมู่:นิตยสารมังงะรายเดือนที่ตีพิมพ์ในญี่ปุ่น